bergjunker
Store norske leksikon,Biologi,Planteriket,Dekkfrøete planter,Tofrøbladete planter,Sildreordenen,Sildrefamilien,Sildreslekta
Bergjunker er en flerårig plante i sildrefamilien. Den blir om lag femten centimeter høy og har en rosett av stive, blågrønne blad og hvite blomster i en åpen topp. Planta vokser på berghyller og fjellsprekker, gjerne på kalkholdig grunn.
Underarter og utbredelse Bergjunker har en amfiatlantisk utbredelse, det vil si at den vokser på begge sider av Atlanterhavet. I vest (Canada, USA og Grønland) i tillegg til Nord-Norge og Island, vokser S. paniculata ssp. laestadii, i øst (Kaukasus) vokser S. paniculata ssp. cartilaginea, mens i Sør-Norge og i fjellene i Sør-Europa og Sentral-Europa vokser S. paniculata ssp. paniculata. Forvaltning Bergjunker er sjelden i Norge. Den har bare fire forekomstgrupper: to i Sør-Norge (Hjelmeland og Suldal i Ryfylke) og to i Nord-Norge (Salten i Nordland og Nordreisa iTroms). Den er i tilbakegang, noe som kan skyldes klimatiske årsaker, som økt snødekke og høyere temperaturer. Bergjunker har kategori sårbar i Artsdatabankens rødliste fra 2021. Systematikk Taksonomisk nivå Norsk navn Latinsk navn     Domene Eukaryoter Eukarya   Rike Planteriket Plantae   Klade Dekkfrøete planter Angiospermae   Klade Ekte tofrøbladete planter Eudicotidae   Klade Rosidene Rosidae   Orden Sildreordenen Saxifragales    Familie  Sildrefamilien Saxifragaceae   Slekt Sildreslekta Saxifraga   Art Bergjunker S. paniculata Les mer i Store norske leksikon sildrefamilien sildreslekta systematikk i biologi